Izrael ne priznaje Kosovo iz principa – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Izrael ne priznaje Kosovo iz principa\nBEOGRAD – Ambasadorka Izraela u Beogradu Alona Fišer-Kam poručila je da Izrael ne priznaje Kosovo iz principa, a ne iz oportunizma niti na osnovu neke političke agende, ali je napomenula da to ne isključuje dijalog i otvorenu komunikaciju sa narodom Kosova.\nIstovremeno, ona je, u intervjuu za “Kurir”, izrazila očekivanje da se Srbija više zauzme u UN za izraelske stavove.\n“Izrael i Srbiju, srpski i jevrejski narod povezuju iskreno prijateljstvo i duboke veze. Upravo zbog toga nas s vremena na vreme razočara to što se dobri bilateralni odnosi ne reflektuju uvek na multilateralnom planu kada je reč o glasanju u međunarodnim organizacijama, pre svega u UN, kada se glasa o pitanjima važnim za Izrael”, rekla je Fišer-Kam.\n“Brojke pokazuju stalan rast u investicijama, trgovinskoj i turističkoj razmeni. Sigurni smo da će ratifikacijom Sporazuma o izbegavanju dvostrukog oporezivanja ovaj interes dodatno porasti”, ističe ambasadorka.\n“Verujemo da je evropska perspektiva dobar put. Smatramo da je dijalog jedino rešenje koje donosi mir i napredak, što važi i za Bliski istok”, navodi ona.\nKako napomije, uprkos značajnim razlikama između naša dva regiona, jednako smo suočeni sa bezbednosnim pretnjama i potrebno je da učimo jedni od drugih.\nOsvrnuvši se na višedecenijski sukob Izraela i Palestine, kaže da Izrael od Palestinaca, u cilju postizanja sporazuma, i dalje očekuje priznanje prava Izrela da postoji kao jevrejska država.\n“Ukoliko do toga dođe imaće u Izrealu ozbiljnog partnera”, ističe izraelska ambasadorka, koja primećuje da nova američka administracija donosi nove pristupe i drugačiji duh koji, smatra, mogu doprineti novim mirovnim inicijativama.\n“Poruke novog američkog predsednika bile su sasvim jasne. Govorio je o čvrstim vezama dve zemlje, Izraelu kao snažnom savezniku Amerike na Bliskom istoku i američkoj posvećenosti bezbednosti Izraela”, zaključila je ona.\n“Srbija da posreduje između Rusije i EU”\nMinistar: Roditelji treba da ocenjuju nastavnike


Statutarna komisija Demokratske stranke na sednici održanoj večeras izglasala je da odluka o izboru novog sekretara stranke Dušana Dinčića nije po Statutu, saznaje “Blic”.\nZahtev za odlučivanje o tome da li je odluka Zorana Lutovca o izboru novog sekretara DS statutarna uputili su aktuelni (smenjeni) sekretar Goran Jaić i potpredsednik Dragoslav Šumarac.\n- Doneli smo odluka da je izbor Dušana Dinčića za sekretara protiv Statuta, budući da on kao član Statutarne komisije nije mogao da bude izabran na to mesto - kaže za “Blic” Srđan Sandić, predsednik Statutarne komisije.\nOn dodaje da je za predloženu odluku glasalo sedam od devet članova Statutarne komisije, jedan je bio protiv, dok Dinčić nije mogao da glasa, budući da se glasalo o njemu.\nGorana Jaića, aktuelnog sekretara, Lutovčeva struja smenila je na sednici GO u Šapcu prošle nedelje.\nPrethodne nedelje Statutarna komisija takodje je izglasala da je Lutovac prekršio Statut kada je formirao verifikacionu komisiju koja se bavila tehničkim stvarima na sednicama Glavnog odbora i Madlenijanumu, a potom u Šapcu.\n- Statutom i poslovnikom i radu nije predviđena posebna verifikaciona komisija, već se organizacijom i tehničkim stvarima vezanim za sednice GO bave Sekretarijat stranke i sekretar - navodi Sandić.\nOvo je samo jedan u nizu slučajeva da Statutarna komisija ospori odluke koju su Lutovac i Predsedništvo doneli.\nPodsetimo, Zoran Lutovac je više puta raspuštao opštinske odbore, Gradski odbor Beograd, Omladinu stranke, pa čak i Statutarnu komisiju, bez ikakvog obrazloženja, ali je Statutarna svaki put te odluke proglašavala nestatutarnim.\nŠumarac podneo inicijativu da se održe izbori u DS-u


DŽoni Dep: Orden Srbije je velika čast\n- Hvala dragi DŽoni na svemu što činiš za promociju Srbije! - poručio je Vučić i naglasio da će u znak zahvalnosti za poštovanje koje Dep ukazuje Srbiji, kao i zbog brojnih projekata koji u našoj zemlji zapošljavaju veliki broj mladih ljudi, odlikovati DŽonija Depa na svečanoj ceremoniji na Dan državnosti Republike Srbije.\nA DA je DŽoni Dep veliki miljenik žena zna i srpski predsednik koji se našalio sa damama iz njegovog kabineta.\n- Počastvovan sam dolaskom DŽonija Depa u našu zemlju, posebno sam mu zahvalan na divnom poklonu, Silent Sparrow, koji sam dobio. Ipak, glavni utisak mi je taj, da nikada u poslednjih deset godina nisam video takvu marljivost i posvećenost svih dama u mom kabinetu, jer su sve ostale da rade prekovremeno, doterale su se kao nikada do sada, a ja sam siguran da je to samo zbog mene, a nikako zbog DŽonija Depa.\nRazgovoru u predsedništvu prisustvovali su Andrea Jervolino i Monika Bakardi suvlasnici producentske kuće Iervolino Entertainment, pod čijim okriljem je u studijima u Beogradu i Novom Sadu u proteklih godinu dana i nastajao serijal Puffins Impossible, kao i srpski glumac Miloš Biković, čija je firma Archangel Studios njihov partner u Srbiji.\n- Proizvodnja ovakvog serijala nije važna samo za Iervolino Studios i Archangel Digital Studios, koji su partnerski izneli ovaj projekat, već i za srpsku kreativnu industriju, kao i za promociju naše zemlje u svetu - poručio je srpski predsednik.\nAndrea Jervolino je studio u Srbiji otvorio usred pandemije, ali je za godinu dana studio nadmašio sva očekivanja.\n- Glavni projekat na kom trenutno rade mladi umetnici i kreativni stručnjaci, zaposleni u lokalnim studijima "Jervolino", jeste serijal Puffins, ali i budući spin-of jednog animiranog heroja, koji će u potpunosti biti proizveden u Srbiji. Ovo je prvi put da umetnici storiborda, 2D i 3D animatori, grafički dizajneri iz Srbije imaju priliku da rade na vrhunskom svetskom animiranom projektu, iz svoje zemlje, iz svog grada. Naš plan za budućnost je da još više proširimo kapacitete i ponudu, da snimamo akcione filmove sa animacijama i specijalnim efektima. Sadržaj koji stvara Iervolino Studios namenjen je distribuciji na popularnim striming platformama i dostupan je u celom svetu, pa je naš zajednički cilj da Srbija postane Holivud po proizvodnji inovativnih animiranih sadržaja - otkrio je nedavno "Novostima" italijanski producent.\nSastanku predsednika Vučića sa DŽonijem Depom, vlasnicima Iervolino Studios i Bikovićem prisustvovala je i ministarka Maja Gojković.\nAleksandar Vučić DŽoni Dep orden Sretenje DŽoni Dep u Beogradu


Milorad Dodik obecao milione maraka za obnovu Srebrenice\nBošnjaci koji su se u vratili u Srebrenicu prijete masovnim egzodusom ukoliko im se ne garantuje spacijalni status unutar Republike Srrpske.\nnekoliko bošnjačkih predstavnika u vlasti se pozivaju na odluku Medjunarodnog suda pravde, kojom se masakr nad osam hiljada Muslimana u Srebrenici, 1995. godine, smatra genocidom. Bošnjački lideri su napisali peticiju koju su potpisali mnogi stanovnici Srebrenice, a kojom za Srebrenicu traži neutralan status sličan distriktu Brčko. Premijer Republike srpske, Milorad Dodik je stanovnike Srebrenice pozvao da ignorišu, kako je rekao političke manipulacije, i obećao finansijsku pomoć onima koji ostanu u Srebrenici. On je u tom smsilu danas u Banjaluci rekao da će entitetska Vlada u Srebrenicu uložiti nekoliko desetina miliona maraka te da će u ovoj opštini biti zvanično osnovan Institut za istraživanje genocida.Iz Banje Luke javlja Dragan Stegić:\nVlada Republike Srpske ne prihvata osude koje dolaze iz Federacije o kolektivnoj odgovornosti u ovom entitetu za zločin genocida u Srebrenici iako ne osporava odluku Međunarodnog suda pravde o ocjeni tog zločina.Izjavio je ovo danas u Banjaluci,premijer Republike Srpske,Milorad Dodik naglašavajući da će entitetska Vlada za nekoliko dana konkretnim potezima i zvanično reagovati na presudu iz Haga.\n«I već ovih dana radimo jedan projekat i program kojim će Vlada Republike Srpske Narodnoj skupštini predložiti jednu deklaraciju vezano za tako nešto,predložiti formiranje Instituta za izučavanje genocida koji će biti smješten u samoj Srebrenici.»\nDodik je ujedno,demantovao da je u Srebrenici došlo do pogoršanja bezbjedosne i ekonomske situacije povratnika reagujući na najave iseljavanja više stotina Bošnjaka iz ove opštine.\n«Apsolutno demantujem bilo kakvo pogoršanje ili bilo šta što je učinjeno loše prema povratnicima i u Srebrenici i bilo gdje.Ovo samo može biti ispolitizovana priča koja treba da izvrši dodatan pritisak na samu Republiku Srpsku.»\nMilorad Dodik je najavio da će u opštinu Srebrenica biti uloženo nekoliko desetina miliona maraka sredstava za realizaciju više programa,ujedno poručujući da će entitetske vlasti obezbjediti sprovođenje zakona Republike Srpske u ovoj opštini.


Smanjimo predrasude prema mladima u riziku – Mladi u riziku\nTimočki Omladinski Centar sredinom aprila meseca otpočeo je realizaciju projekta „Smanjimo predrasude prema mladima u riziku“ koji će se u naredna četri meseca sprovoditi na teritoriji Zaječara, Bora i Niša.\nCilj projekta je formiranje mreže od 15 mladih lidera koji su prepoznati od zajednice i koji imaju uticaj na lokalno stanovništvo (nevladine organizacije, mladi iz svih etničkih grupa, organi javnog reda i mira, organi gradskih i lokalni samouprava, institucija i podmladak političkih partija), koji bi kroz svoje angažovanje uticali na promenu svesti javnosti prema ugroženim grupama, pre svega mladima u riziku (mladi koji su u socijalnom, zdravstvenom ili ekonomskom riziku). Oni bi direktno uticali na promenu ponašanja prema ugroženim grupama i smanjenje svih oblika diskriminacije na teritoriji zaječarskog, borskog i niškog okruga.\nAktivnosti koje nas očekuju u narednom periodu su trening za mlade lidere, okrugi stolovi i javni događaji u Zaječaru, Boru i Nišu.\nTimočki omladinski centar projekat realizuje u partnerstvu sa Omladinom JAZAS-a Niš, uz finasijsku podršku Kancelarije za ljudska i manjinska prava Republike Srbije, a u okviru Programa „Sprovođenje antidiskriminacionih politika u Republici Srbiji“.


Izjava visoke predstavnice i potpredsjednice Federice Mogherini povodom Svjetskog dana nevladinih organizacija\nNa Svjetski dan nevladinih organizacija, obilježavamo istrajnu i neprocjenjivu ulogu koju organizacije civilnog društva imaju u zaštiti i borbi za osnovna ljudska prava, demokratiju i održivi razvoj za sve. Zbog svoje kontinuirane privrženosti ovim temeljnim vrijednostima, njihov doprinos je nužan za izgradnju otpornih, inkluzivnih i raznolikih društava.\nDanas vidimo, kako u Evropi tako i izvan nje, trendove sistemskih pokušaja da se ograniče kapaciteti aktera civilnog društva za obavljanje svoje ključne uloge. Zbog toga je sada važnije nego ikada prije braniti i promovisati sigurne prostore u kojima organizacije civilnog društva mogu djelovati bez straha od represije, kazne ili proizvoljnog lišavanja slobode.\nIz tog razloga je rad sa akterima civilnog društva i njihovo osnaživanje u samom vrhu djelovanja Evropske unije. Kao Evropska unija, radimo sa nevladinim organizacijama na zaštiti i promociji ljudskih prava, demokratije i održivog razvoja na mjestima gdje se ne poštuju niti ove vrijednosti niti rad organizacija civilnog društva. Provođenje Agende za održivi razvoj do 2030. godine od strane EU u velikoj mjeri zavisi od sposobnosti nevladinih organizacija da djeluju na terenu.\nEvropska unija će nastaviti sa podsticanjem bezbjednog i otvorenog okruženja za učešće civilnog društva u Evropi i širom svijeta, naročito kroz finansijski doprinos od 2 milijarde eura godišnje, kao i kroz organizovanje foruma kao što su godišnji EU-NVO forum o ljudskim pravima na kome lideri EU i civilnog društva imaju jedinstvenu priliku za razmjenu mišljenja.\nEvropski instrument za demokratiju i ljudska prava (EIDHR) jedan je od najvećih instrumenata EU posvećen pružanju podrške civilnom društvu i doprinio je stvaranju i finansiranju mehanizma Evropske unije za branioce ljudskih prava – ProtectDefenders.eu – kojim se obučavaju, štite i potpomažu branioci ljudskih prava izloženi velikoj opasnosti i suočeni sa teškim situacijama širom svijeta. Od 2014. godine blizu 1000 branilaca ljudskih prava i njihove porodice ostvarili su korist od preko 400 grantova za hitne slučajeve koje je obezbijedio EIDHR Fond za hitne slučajeve za branioce ljudskih prava izložene opasnosti.\nOrganizacije civilnog društva ključni su partneri Evropske unije u osmišljavanju i provođenju javnih politika, poput instrumenata vanjskog finansiranja, a njihov angažman je sastavni dio uspješnog vanjskog djelovanja Evropske unije. Evropska unija će ostati posvećena zaštiti i promociji ovog partnerstva i učinit će sve što je u njenoj moći da osigura da organizacije civilnog društva i zagovornici ljudskih prava imaju slobodu da slobodno i bezbjedno djeluju svugdje u svijetu.


U BiH više od 2.000 djece bez roditeljskog staranja | BNN\nU Bosni i Hercegovini više od 2.000 djece živi bez roditeljskog staranja, a približno polovina njih odrasta u određenim ustanovama. Stoga je neophodno promovirati hraniteljstvo kao model koji pruža optimalno porodično okruženje za rast i svestrani razvoj djece.\nIstaknuto je to danas na okruglom stolu „Svako dijete treba porodicu“, koji su u EU Info centru u Sarajevu organizirali UNICEF BiH i Fondacija Infohouse.\nSkup, koji je okupio djecu i potencijalne hraniteljske porodice, te predstavnike sistema socijalne zaštite i nevladinih organizacija, bio je prilika za razmatranje različitih aspekata koji se tiču statusa djece bez roditeljskog staranja ili su pod rizikom od gubitka roditeljskog staranja.\nVoditeljica UNICEF-ove kampanje „Svako dijete treba porodicu“ u BiH Nineta Popović novinarima je kazala da se radi o aktivnostima koje se u sklopu programa “Transformacija institucija za zbrinjavanje djece i prevencija razdvajanja porodica“ provode u Sarajevu, Banjoj Luci, Tuzli i Mostaru, a čija je realizacija počela prije dvije godine.\nOcijenila je da su u kontekstu promoviranja hraniteljstva, odnosno udomljavanja djece bez roditeljskog staranja već napravljeni značajni pomaci, uključujući i brojne edukativne aktivnosti za predstavnike institucija i nadležnih tijela, kao i pružanje odgovarajućih servisa zainteresiranim hraniteljskim porodicama.\n- Sama kampanja „Svako dijete treba porodicu“ usmjerena je na potencijalne udomitelje, a s ciljem da se što veći broj građana zainteresira za taj projekt - potcrtala je Popović, navodeći kako porodica nesporno predstavlja najoptimalnije okruženje za rast i razvoj svakog djeteta.\nPojasnila je da je procedura u tom pogledu prilično jednostavna, te da ukoliko postoji interes za udomljavanje djece potrebno se obratiti nadležnom centru za socijalni rad koji će potencijalne udomitelje uputiti u sve detalje tog postupka.\nNa značaj odgovarajuće skrbi za djecu bez roditeljskog staranja ukazala je i šefica Pres-ureda Delegacije Evropske unije u Bosni i Hercegovini i EUSR-a Jamila Milović Halilović, podsjećajući da je EU jedan od partnera u spomenutom projektu te da finansira njegovu realizaciju s oko milion eura.\nIstiče da su djeca jedan od najranjivijih dijelova svakog društva, uz uvjerenje da svako dijete ima pravo na porodicu, te podsjeća da je na početku projekta bilo oko 200 udomiteljskih porodica, a da ih sada ima oko 400, što predstavlja poticaj za još snažniji angažman svih koji su involvirani u spomenute aktivnosti.\nIstovremeno, navodi da je u smislu kreiranja i osiguranja odgovarajućeg zakonskog okvira za otvaranje novih mogućnosti koje su, prevashodno, u interesu djece i njihovog psihološkog, emocionalnog i svakog drugog razvoja, ostvaren značajan napredak.\nDirektorica nevladine organizacije „Hope and homes for children“ u BiH Anisija Radenković istaknula je spremnost te organizacije da podrži vlasti u BiH u reformi dječije zaštite, s akcentom na djecu bez roditeljskog staranja i porodice pod rizikom razdvajanja.\nI ona je naglasila važnost odrastanja djece u sklopu porodica, navodeći da su veze/interakcije koje se u tom okviru stvaraju temelj za sve kasnije odnose u životu, te da se takve veze ne mogu razvijati unutar institucija.\nPo njenim riječima, porodica daje puno više poticaja za razvoj djeteta od bilo kojeg drugog okruženja, te otvara mogućnost za njegov svestrani rast i dobrobit.\nOkrugli sto je bio prilika i za upoznavanje o sadržaju Konvencije o pravima djeteta (CRC) i drugih međunarodnih instrumenata za ljudska prava u kojima se ističe važnost sprečavanja razdvajanja djeteta od njegove porodice, kao i o Zakonu o hraniteljstvu i drugim aktima koji su u funkciji povećanja broja djece u hraniteljstvu i njihove socijalne inkluzije, te poboljšanje uvjeta i standarda hraniteljskih porodica.


Ko je i zbog čega neizainteresovan da se pitanje nestalih osoba na KiM reši? GracanicaOnline.Info\nKo je i zbog čega neizainteresovan da se pitanje nestalih osoba na KiM reši?\n18. juna 2021. 3 min read\nIako je mesecima ponavljao da je prioritet njegove vlade pitanje nestalih lica, čini se da Aljbin Kurti nije zaista za to zainteresovan. Na poslednjem sastanku u Briselu kosovskom premijeru je zasmetao Veljko Odalović iz Komisije za nestala lica Vlade Srbije.\nPorodice nestalih na Kosovu i Metohiji za to što više od dve decenije ne znaju sudbinu svojih najmilijih, optužuju političare. Bajram Ćerkinaj iz Resursnog centra za nestala lica kaže da ih obilaze predstavnici međunarodne zajednice, ambasadori, ali ne i čelnici kosovske vlade.\n“Tu se umešala politika, ne samo humana strana, kao što kažu, već je politika stagnirala celokupan postupak potrage za nestalim licima. Mi radimo sa međunarodnim Crvenim krstom, institucijama unutar Kosova, međutim non-stop imaju odgovor da to zna Beograd, pa čekajte znate li vi nešto? Hajde da se zajedno dogovorite i nađete put kako da vratimo naše najmilije”, poziva Ćerkinaj, koji i dalje traga za svojim sinom.\nZa Srbe, čak se i žrtve na Kosovu i Metohiji ne tretiraju jednako, smatra Miroljub Ađančić kome je nestao brat Zoran, rudar rudnika Belaćevac.\n“Moje lično mišljenje, ne samo na Kosovu, mislim da u ovim zadnjim ratnim dešavanjima od 90-tih godina pa nadalje, je da stvarno žrtve ne smatraju istim, zato što se od nekih napadača prave žrtve, a kada su u pitanju srpske žrtve, stvarno mislim da treba da se definiše zločinac žrtve bez obzira koje su nacionalnosti. Kada je žrtva neko srpske nacionalnosti neka bude žrtva, a kada je zločinac, neka bude zličinac, i neka mu se sudi”, kazao je Ađančić.\nKako kažu iz Komisije za nestala lica Vlade Srbije, sve lokacije na koje je ukazala Priština su istražene, ali se godinama čeka pretraga okoline Prizrena, Suve Reke, Gnjilana, sela Budisavci, Baljevac i mnogih mesta širom Kosova.\n“Ono što ja mislim, zašto do sada ni prethodni pregovarački tim, odnosno prethodna administracija ili administracije nisu dozvoljavale, je da bi rezultati istraživanja tih ljudi koji su kidnapovani, ubijeni i nestali, mogli da dovedu do doređenih visokopozicioniranih političkih lidera Albanaca na Kosovu, i ja se plašim da je to najveći razlog zašto nije dozvoljavano iskopavanje na određenim lokacijama”, smatra Nebojša Perić iz Gračanice kome je tokom ratnih sukoba ubijen otac MIodrag, čije je telo kasnije pronađeno.\nVeljko Odalović, foto: N. Milosavljević, GračanicaOnlajn\nUmesto iskrenog ragovora o rešavanju agonije porodica nestalih, na poslednjem sastanku u Briselu, Aljbinu Kurtiju je zasmetao Veljko Odalović iz Komisije za nestala lica. Direktor Instituta za afirmaciju međuetničkih odnosa Fatmir Šeholi smatra da bi o tome trebalo da odlučuje Beograd.\n“Mi znamo da već poodavno ta Komisija za nestala lica u Srbiji, ali i na Kosovu, radi svoj posao i gospodin Odalović je često bio, i u Prištini. Interesantno je da nijednoj drugoj vlasti to nije smetalo do sada. Mislim da o tome treba da odluči Srbiji, ko će biti i ko će voditi tu komisiju, na Srbiji je da odluči da li ti ljudi sa tog pravnog aspekta imaju pravo da to vode. Bilo kako bilo, nije posao političara ko će gde biti imenovan, nego je posao pravde, policije i istražnih organa da o nekome govore da li je napravio nešto loše”, ističe Šeholi.\nNa Kosovu i Metohiji i dalje nije razjašnjena sudbina 1.639 lica, od toga, više od 500 Srba.\nTags: Aljbin Kurti Veljko Odalović pitanje nestalih osoba\nPrevious Neformalna koalicija za suočavanje sa prošlošću: Sve žrtve su jednake\nNext Kancelarija za KiM: Autobus sa 50 vernika iz Srbije vraćen iz Kosovske Mitrovice\n28. januara 2022., 12:20


Švajcarski list "Blik" izašao je sa naslovnom stranom na kojoj je upravo Nikči tokom proslave gola, i sa temom "Šta da očekujemo od njega i drugih reprezentativaca poreklom sa tih prostora kada se sastanemo sa Albanijom?".\n"Nikči nije jedini strelac gola sa švajcarskim pasošem koji je pokazivao orla. I Pajtim Kasami je u decembru 2010. kao član U-17 reprezentacije Švajcarske na isti način proslavljao gol. 'To je bio pozdrav zavičaju', rekao je tada on. Da li je došao trenutak da se Švajcarci zapitaju kako će sa jednom polovinom srca igrati fudbaleri, rođeni na području jugoistočne Evrope, protiv Albanije?", piše "Blik".\nŠvajcarska 11. septembra igra kvalifikacioni meč za odlazak na SP sa selekcijom Albanije, a selektor Otmar Hicfeld na raspolaganju bi mogao da ima čak sedam fudbalera, rođenih na Kosovu i u Makedoniji, a čiji su roditelji albanskog porekla.\nU pitanju su Valon Behrami (27, Napoli, rođen u Kosovskoj Mitrovici), Džerdan Šaćiri (20, Bajern, roditelji Albanci), Blerim Džemaili (26, Napoli, Albanac iz Makedonije), Granit Džaka (19, Borusija Menhengladbah, Gnjilane), Admir Memedi (21, Dinamo Kijev, Albanac iz Makedonije), Adrijan Nikči (22, Hanover, Kosovo) i Pajtim Kasami (20, Fulam, roditelji Albanci iz Makedonije).\nNovi fudbaler Bajerna, Šaćiri (na slici 1), navodi "Blik" ima na primer kopačke sa tri zastave na njima - Švajcarske, Albanije i Kosova.\n"50 posto mog srca kuca za Kosovo", jednom je rekao Šaćiri, dok je Granit Džaka (na slici 2) izjavio da se "80 odsto oseća Švajcarcem a 20 odsto Kosovarom".\n"Ja sam Švajcarac ali su i koreni deo mene i uvek će biti. Sa tim nemam problema", rekao je Džaka.\n"Blik" se na kraju pita - hoće li ti fudbaleri i dalje nastupati za Švajcarsku ukoliko Kosovo jednom dobije odobrenje UEFA i FIFA da samostalno nastupa?


Posredstvom Ambasade R. Srbije u Otavi možete izvršiti upis i promene podataka u matičnim knjigama u R. Srbiji:\nOstale promene podataka u matičnim knjigama mogu se izvršiti isključivo u Republici Srbiji:\nprijava kanadske sudske presude o razvoda braka\nPRIJAVA ROĐENJA DETETA NA TERITORIJI KANADE\nZa prijavu deteta rođenog u Kanadi radi upisa u matičnu knjigu rođenih i evidenciju državljana Republike Srbije (po mestu poslednjeg prebivališta roditelja u Republici Srbiji) potrebno je dostaviti sledeće:\nPopunjen zahtev (PrijavaRodjenjaDeteta.doc) za upis u matičnu knjigu rođenih Republike Srbije potpisan od strane oba roditelja. Ukoliko se zahtev ne podnosi lično, potpisi treba da budu overeni od strane Notary Public-a,\nPopunjen zahtev (DrzavljanstvoUpis-clan 9 i 10.doc) za upis deteta u evidenciju državljana Republike Srbije. Ukoliko se zahtev ne podnosi lično u Ambasadi, potpis roditelja treba da bude overen od strane Notary Public-a.\nOriginal kanadskog izvoda iz matične knjige rođenih (Birth Certificate, ili Statement of Live Birth), preveden na srpski jezik. Prevod izvoda može biti sačinjen i u Ambasadi uz naplatu takse.\nFotokopije važećih biometrijskih pasoša Republike Srbije za oba roditelja (ako je jedan roditelj strani državljanin priložiti kopiju stranog pasoša). Ukoliko roditelji ne poseduju važeće biometrijske pasoše Republike Srbije neophodno je priložiti fotokopije uverenja o državljanstvu Republike Srbije za oba roditelja\nIzvod iz matične knjige venčanih. Ukoliko je brak sklopljen u Kanadi i nije upisan u matične knjige venčanih u Republici Srbiji, potrebno je podneti i zahtev za prijavu braka.\nUkoliko je dete starije od 14 godina, potrebna je njegova saglasnost (Formular SaglasnostDeteta.doc). Potpis deteta mora biti overen od strane Notary Public, ukoliko istu ne potpisuje u Ambasadi,\nKonzularni troškovi u iznosu od 28 CAD se plaćaju u gotovini ili Money Order-om koji glasi na Embassy of Serbia.\nKontakt podaci (e-mail adresa i broj telefona)\nKoverat sa plaćenom poštarinom adresiran na vasu kućnu adresu radi dostave provog primerka IMKR iz Srbije.\nKanadski Izvod iz matične knjige rođenih (Long form) mora imati prevod na srpski jezik.\nU skladu sa novim Zakonom o upravnom postupku, jedan od roditelja može potpisati izjavu da nadležan organ u Republici Srbiji službenim putem pribavi podatke neophodne za postupak odlučivanja (ZUP.Obrazac.МК.doc). Ukoliko se uz zahtev podnosi data izjava, u tom slučaju nije potrebno podnositi izvod iz matične knjige venčanih i fotokopije uverenja o državljanstvu Republike Srbije za roditelje.\nOriginalna dokumenta se šalju nadležnoj matičnoj službi u Republici Srbiji i ne vraćaju se podnosiocu zahteva. Ukoliko želite da zadržite originalni Birth Ceritificate, načinite fotokopiju (overenu kod Notary Public) i pošaljite je ovoj Ambasadi umesto originala.\nPRIJAVA BRAKA SKLOPLJENOG U KANADI\nZa prijavu braka zaključenog u Kanadi, radi upisa u matičnu knjigu venčanih po mestu poslednjeg prebivališta u Republici Srbiji, potrebno je ovoj Ambasadi dostaviti sledeće:\nPopunjen zahtev za prijavu braka (PrijavaBraka.doc), potpisan od strane supružnika. Potpisi treba da budu overeni od strane Notary Public, ukoliko se zahtev ne podnosi lično u Ambasadi.\nIzjava o prezimenu posle zaključenja braka, potpisana od oba supružnika (IzjavaOPrezimenu.doc). Potpisi treba da budu overeni od strane Notary Public-a, ukoliko se izjava ne potpisuje u Ambasadi.\nOriginal kanadskog izvoda iz Matične knjige venčanih (Marriage Certificate), preveden na srpski jezik,\nKonzularni troškovi u iznosu od 28 dolara se plaćaju u gotovini ili Money Order-om koji glasi na Embassy of Serbia.\nKoverat sa plaćenom poštarinom adresiran na vašu kućnu adresu radi dostave provog primerka IMKV iz Srbije.\nUkoliko supružnicima ovo nije prvi brak, neophodno je priložiti Izvod iz matične knjige rođenih iz Srbije u kome je u rubrici "Napomena" upisano da je prethodni brak razveden. Ovo nije potrebno ukoliko se, u skladu sa novim Zakonom o upravnom postupku, podnese izjava da nadležan organ u Republici Srbiji službenim putem pribavi podatke neophodne za postupak odlučivanja (ZUP.Obrazac.МК.doc).\nMarriage Certificate mora imati prevod na srpski jezik.\nOriginalna dokumenta Ambasada će proslediti nadležnoj matičnoj službi u Republici Srbiji i neće ih vratiti podnosiocu zahteva. Ukoliko želite da zadržite originalni Marriage Ceritificate, načinite fotokopiju (overenu kod kanadskog Notary Public) i pošaljite je ovoj Ambasadi umesto originala.\nPRIJAVA ČINJENICE SMRTI DRŽAVLJANINA R. SRBIJE NA TERITORIJI KANADE\nZa prijavu činjenice smrti u Kanadi, radi upisa u Matičnu knjigu umrlih po mestu poslednjeg prebivališta u Republici Srbiji, potrebno je ovoj Ambasadi dostaviti sledeće:\nPopunjen zahtev (PrijavaSmrti.doc) za prijavu činjenice. Potpis lica koje prijavljuje treba da bude overen od strane Notary Public, ukoliko se zahtev ne podnosi lično u Ambasadi.\nOriginal kanadskog Izvoda iz matične knjige umrlih (Death Certificate), preveden na srpski jezik.\nIzvod iz matične knjige na engleskom jeziku mora imati prevod na srpski jezik.\nOriginalna dokumenta Ambasada će proslediti nadležnoj matičnoj službi u Republici Srbiji i neće ih vratiti podnosiocu zahteva. Ukoliko želite da zadržite originalni Death Ceritificate, načinite fotokopiju (overenu kod kanadskog Notary Public) i pošaljite je ovoj Ambasadi umesto originala.\nUkoliko želite da posmrtne ostatke preminule osobe prenesete u R. Srbiju radi sahranjivanja, potrebno je da se izda Sprovodnica od strane ove Ambasade. Bliže informacije možete naći ovde\nNajčešće promene ličnog imena nastaju prilikom venčanja i preuzimanja prezimena supružnika. Ukoliko je brak sklopljen u inostranstvu, odnosno u Kanadi, neophodno je izvršiti prijavu braka radi upisa u matične knjige venčanih u Srbiji. Detalje u vezi sa prijavom braka možete pogledati na ovoj stranici gore.\nTakođe, državljani Srbije koji su svojevremeno emigrirali u Kanadu, često su prilikom prijema u državljanstvo Kanade promenili svoje lično ime. Radi ilustracije navodimo primer da je lice pod imenom Jovan Petrović promenio lično ime u John Petrovich. Ambasada savetuje u ovakvim slučajevima da se lično ime u Srbiji uskladi sa ličnim imenom u Kanadi, što znači da se u pravnom saobraćaju i jedne i druge zemlje čiji su državljani koristi istovetno lično ime. Ambasada smatra da je veoma bitno da se na dokumentima obe zemlje nalazi isto lično ime što olakašava putovanje kao i obavljanje svih drugih pravnih radnji kako u Srbiji tako i u Kanadi.\nNavodimo sledeći primer: ako je državljanin Srbije promenio lično ime u Kanadi, a isto nije učinio i u Srbiji, a želi da podnese zahtev za pasoš Srbije, biće neophodno da se njegovo lično ime na kanadskom identifikacionom dokumentu (pasoš Kanade) u potpunosti slaže sa imenom upisanim u matičnim knjigama u Srbiji. Ukoliko se imena ne slažu, pre podnošenja zahteva za pasoš neophodno je podneti zahtev za promenu ličnog imena u Srbiji i na taj način uskladiti svoje lično ime u Kanadi sa ličnim imenom u Srbiji. Naravno moguće je uraditi i obrnuto – promeniti svoje lično ime u Kanadi i vratiti se na lično ime koje je već upisano u matičnim knjigama u Srbiji.\nZahtev za promenu ličnog imena podnosi se opštinskoj upravi na čijem području podnosilac zahteva ima prebivalište u Srbiji. Opštinska uprava koja prihvati zahtev za promenu ličnog imena dužna je da o tome obavesti nadležnog matičara radi upisa promene ličnog imena u matičnu knjigu rodjenih i venčanih i organ koji vodi evidenciju o prebivalištu građana.\nAko je brak razveden u Kanadi, potrebno je da se u Srbiji pokrene postupak za priznavanje strane sudske presude o razvodu braka kod osnovnog opštinskog suda u Republici Srbiji, prema mestu poslednjeg prebivališta. Kanadska presuda o razvodu braka treba da bude nadoverena u Ministarstvu spoljnih poslova Kanade i ovoj Ambasadi (kontaktirati Ambasadu radi detaljnijeg opisa postupka legalizacije presude) i prevedena na srpski jezik kod ovlašćenog sudskog tumača u Republici Srbiji.


Lenormand karta Miševi | Astro tarot centar Srbija, horoskop, numerologija\nLenormand karta Miševi\nLenormand karta Miševi simboliše prevaru, izdaju, bolest, štetu, gubitke destruktivnost, opasnosti i rizike. Ova karta ukazuje na negativne aspekte zbog kojih će se osoba suočiti sa mnogim nevoljama ili gubicima. U mnogim područjima života Lenormand karta Miševi predočava na određen stepen degradacije, loših događaja i manjak duhovne ravnoteže.\nUkoliko se Lenormand karta Miševi nalazi pored karti sa povoljnom simbolikom, tada predstavlja akcije koje će osoba sprovesti do kraja, uspeh u umetničkom području i strpljivost. Kada je ona okružena kartama čije značenje je nepovoljno, onda simboliše nezadovoljstvo, manipulacije, nedoumice, krađu, bolesti i depresivno stanje.\nAko želimo da sagledamo uticaj ove karte na zdravstvenu situaciju, tada treba uzeti u obzir da predstavlja područje creva, nervnog sistema, problema vezanih za zube i sklonost ka infekcijama.\nLenormand karta Miševi povezuje se sa savladanjem stresa, teškim situacijama i pritiscima od strane drugih ljudi. U razdobljima kada ne možemo razumeti motive ili dela drugih ljudi, potrebno je da se oslonimo na sopstvenu unutrašnju snagu i na taj način se zaštitimo od mnogih opasnosti ili osoba koje nam mogu naškoditi.\nU kombinaciji sa drugim kartama, Lenormand karta Miševi ima sledeća značenja:\nLenormand karta Miševi – pored karte Mesec označava veliku napetost, nervnu uznemirenost i loše snove. U kombinaciji, ove karte ukazuju na izostanak uspeha.\nLenormand karta Miševi – pored karte Srce simboliše prekid ljubavi ili prijateljstva. Ove dve karte mogu biti naznaka određenih manipulacija ili varanja u ljubavnoj zajednici.\nLenormand karta Miševi – pored karte Ribe ukazuje na velike finansijske gubitke ili krađu. U tumačenju, ova kombinacija predstavlja materijalne gubitke zbog sklonosti ka porocima.\nLenormand karta Miševi – pored karte Ljiljani označava nedostatak sklada i harmonije. Ova kombinacija ukazuje na gubitak reputacije u društvu.\nLenormand karta Miševi u astrologiji povezana je sa zodijačkim znakom Device i razdobljem od 5 meseci. Ovo je karta koja akcentuje našu sposobnost da budemo domišljati, istrajni i hrabri. Lenormand karta Miševi omogućava nam da na bolji način sagledamo sve one negativne uticaje drugih ljudi u području porodice, ljubavi, zdravlja i finansija.


MOSTAR DOMAĆIN EKIPNOG ŠAHOVSKOG PRVENSTVA FEDERACIJE BIH | Hayat.ba\nRiječ je o 28. po redu ekipnom šahovskom prvenstvu koje se ove godine održava u organizaciji Šahovskog saveza FBiH i Šahovskog kluba Mostar.\nNa prvenstvu će učestvovati po deset najboljih ekipa u prvoj A i prvoj B ligi Federacije Bosne i Hercegovine. Ukupno 120 šahista iz svih krajeva Federacije BiH borit će se za osvajanje prvenstva.\nOčekuje se dolazak najboljih šahista iz BiH u Mostar, uključujući više šahovskih velemajstora i reprezentativaca BiH. Ovo prvenstvo je naročito važno za Mostar, obzirom da se prvi put nakon skoro četiri decenije odvija u gradu na Neretvi.\nNajbolji šahisti iz BiH se okupljaju u Mostaru. To je naročito važno ako uzmemo da je ovo prvo ekipno prvenstvo koje se održava u organizaciji Šahovskog kluba Mostar u posljednjih skoro 40 godina. Pogotovo sad, nakon uspjeha Lane Pudar, Veleža i održanih skokova sa Starog Mosta, pozitivne sportske priče Mostara nastavljaju se ovim prvenstvom”, poručio je Ekrem Koso, direktor 28. Ekipnog šahovskog prvenstva FBiH.\nPrvenstvo počinje u petak, 6. kolovoza u Studentskom hotelu Mostar u 16.30 sati.\nPrvoplasirani iz prve “A” lige FBiH će steći pravo učešća u Premijer ligi BiH, dok će dva prvoplasirana iz prve “B2” lige FBiH također steći plasman u viši rang – učešće u prvoj “A” ligi FBiH.\nPobjednici će biti nagrađeni peharima, medaljama i diplomama te klupskim plasmanom u viši rang, priopćili su organizatori.


Reakcija povodom negativnog stava Mladena Ivanića prema odluci Australijskih vlasti za uvrštavanje bosanskog jezika u javni obrazovni proces\nGospodine Ivanić vi ste po ko zna koji put primjer kontinuiranog i agresivnog kidisanja na državu Bosnu i Hercegovinu i posebno bosanski jezik kao jedan od najznačajnijih elemenata bosanskohercegovačke bitnosti i bitisanosti. Trebate znati da je Bosna i Hercegovina ostala državna i jedinstvena zajednica kroz dugu svoju povijest, cjelovita kao teritorij i jedinstvena kao historijsko trajanje zajedno sa svojim bosanskim jezikom. Prošlo je vrijeme velikosrpske nadmoćnosti i nametanja "istina" koje su, ustvari, najobičnije podvale i laži.\nNegiranja bosanskog jezika je dokaz nemogućnosti opstojanja manjeg bosanskohercegovačkog entiteta nastalog na genocidu, dobrano homogeniziranom, s permanentnom separatističkom intencijom. Negiranje bosanskog jezika je jedan od bitnih ciljeva srpskog historijskog pamćenja za nastavak morbidne velikosrpske ideologije i glavno oruđe u izvrtanju historijskih činjenica za ciljano debljanje i učvršćavanje granica manjeg bosanskohercegovačkog entiteta.\nBošnjački narod u matici i dijaspori sebe legitimira sa bosanskim jezikom koji je nastajao na bosanskohercegovačkoj zemlji. Bosanski jezik je neosporna, naučno utemeljena, historijska i kulturološka činjenica. Bošnjačka dijaspora ulaže napore da se odupre jezičkoj asimilaciji. Svjesni da je bosanski jezik vrlo podložan asimilaciji Bošnjaci u dijaspori su se organizovano i institucionalno suprostavili nemilosrdnim mehanizmima asimilacionih procesa koji su kao usisivači zaprijetili usisavanju jezičkog identiteta Bošnjaka. A, izgubiti jezički identitet znači izgubiti nacionalni identitet, ali što je još važinije izgubiti i vlastiti kulturni identitet.\nBosanski jezik je bio, jeste i ostat će ključna dimenzija države BiH po kojoj je ona jedinstvenija od svih drugih zemalja sa zajedničkom jezično govornom supstancom.


Odluka Vladimir Putina da napadne Ukrajinu ostavila je posledice i na sport. Izvršni odbor Međunarodnog olimpijskog komiteta (MOK) preporučio je u ponedeljak da se Rusima i Belorusima zabrani sportska takmičenja nakon ruske invazije na Ukrajinu. Pitanje je posebno aktuelno za Paraolimpijske igre, koje počinju u petak u Pekingu, piše Eurosport. Ono što je interesantno je moto da sport i politika ne treba da se mešaju, u ovom slučaju je narušen.\nOvog ponedeljka, Izvršni odbor Međunarodnog olimpijskog komiteta (MOK) preporučio je u ponedeljak da se Rusima i Belorusima zabrani učešće na sportskim takmičenjima. Simbolična, ali snažna mera, takođe je povukla „olimpijski orden“ svim visokim ruskim zvaničnicima, počev od predsednika Vladimira Putina. Izvršni odbor MOK-a „preporučuje međunarodnim sportskim federacijama i organizatorima sportskih događaja da ne pozivaju ili ne dozvoljavaju učešće ruskih i beloruskih sportista i zvaničnih predstavnika na međunarodnim takmičenjima“, navodi se u saopštenju za javnost povodom ove odluke Izvršnog komiteta za sport.


Pinkove zvezdice baražna epizoda - Sjajne Vesti\nU baražnoj emisiji druge sezone muzičkog takmičenja „Pinkove zvezdice“ šansu da se vrate u dalje takmičenje imali su kandidati koji su u prvom i drugom krugu imali po četiri glasa žirija. Od dvadeset takmičara njih jedanaest je nastavilo takmičenje i plasiralo se u treći krug. Posebnost emisije je bio taj što žiri na svojim monitorima nije imao nikakve podatke o takmičarima, nego su na osnovu glasa i interpretacije odabrali one koji će se i dalje boriti počev već od sledećeg petka. Kao i predhodnog petka žiri je ostao u istom sasatavu Jelena Tomašević, Milan Stanković, Goca Tržan, Bojan iz Leksington benda i Leontina Vukomanović.\nNajmlađi talenti su pevali po deo pesme\n– Ivana Đergović je otpevala pesmu „Break Free“ i sa svojim glasom i načinom izvođenja numere dobila svih pet glasova žirija nakon čega je i pustila suze radosnice.\n– Anita Bubnjević je sa numerom „Unconditionally“ dobila 4 glasa žirija dok je u baražnom delu emisije otpevala pesmu „Krik“ ali nije uspela da prođe u sledeći krug takmičenja.\n– Anđela Ercegović je sa numerom „Grenade“ dobila 4 glasa ali je baraž za nju bio srećan i sa numerom „Nedam na tebe“ uspela da se vrati u dalje takmičenje.\n– Anja Vukliš je otpevala numeru „Skyfall“ sa pozitivnim komentarima žirija uspela je da dobije pet glasova i sa suzama radosnicama prosla u treći krug takmičenja.\n– Kristina Tasić sa pesmom „Korake ti znam“ je dobila 4 glasa žirija pa je morala da se oproba u baražnom delu emisije. Sa numerom „Molitva“ nije uspela da se izbori za sledeći krug takmičenja.\n– Milena Đukić je otpevla pesmu „Da te volim“ i dobila 3 glasa dok je u baražnom delu emisije otpevala pesmu „One night only“ i nije uspela da se plasira u treći krug.\n– Iva Grujin je sa numerom „Budi dobar kao što sam ja“ dobila glasa ali je baraž za nju bio srećan pa je sa numerom „Dodirni mi kolena“ uspela da se plasira u dalje takmičenje.\n– Tijana Premović je otpevala pesmu „When You Believe“, od žirija je dobila 3 glasa dok je u baražnom delu emisije otpevala pesmu „Kao so u moru“ ali nije uspela da se izbori za sledeći krug.\n– Anđela Ristić je otpevala pesmu „Because of You“ i dobila je tri glasa ali nije uspela da prođe ni kroz baražni dio emisije sa numerom „Moj život je moja pjesma“.\n– Jovan Žutić je sa numerom „Anđele“ ocenjen sa 3 glasa. U baražu je otepvao numeru „Lutka“ ali ni sa njom nije uspeo da se izbori za sledeći krug.\n– Anđela Graovac je otpevala pesmu „Zasp’o Janko“. Na svoje izvođenje ove numere kao i na svoj prelep glas je dobila ogroman aplauz žirija i publike i dobila svih pet glasova.\n– Ružica Rupić je sa numerom „Suza Stihova“, i uz oduševljenje žirija za svoj napredak u odnosu na predhodna izvođenja, dobila je svih pet glasova.\n– Sara Sovilj je otpevala pesmu „Rijeka bez imena“ i dobila 3 glasa dok je u baražnom delu sa numerom „Moj je život moja pjesma“ nije uspela da se izbori za sledeći krug takmičenja.\n– Marija Stanijanov je otpevala pesmu „I Will Always Love You“ uz ogroman aplauz i ovacije publike na svoj način izvođenja numere i emociju je dobila svih pet glasova žiria.\n– Dragana Tanasić je sa numerom „Wrecking Ball“ i svojim energičnim glasom i pozitivnim komentarima je dobila svih pet glasova.\n– Sara Božović je otpevala pesmu „La Isla Bonita“ i na oduševljenje žirija na izvođenje numere i ubedljivom interpretacijom dobila je svih pet glasova.\n– Anja Jestrović je sa pesmom „Dodirni mi kolena“ izmamila osmeh kod svih članova žirija i sa pozitivnim komentarima je dobila svih pet glasova.\n– Darija Radaković je sa numerom „Hero“ sa lepom bojom glasam i izvođenjem ove numere je dobila svih pet glasova.\nPoslednja šansa u ovogodišnjem takmičenju je za neke dobijena, a za neke propuštena. Jedanaest takmičara je svoje mesto obezbedilo za sledeći krug takmičenja. Već sledećeg petka otpočinje treći krug ovog prestižnog muzičkog takmičenja. A šta nas očekuje ostaje da vidimo na istoj televiziji svakog petka u isto vreme.\nU svakom slučaju svi su oni pobednici, jer su mladi i talentovani, a ovo su samo nijanse!\nandjela ercegovic, darija radakovic, sara bozovic, dragana tanasic, ruzica rupic, ivana grujin, anja vuklis, ivana djergovic, muzicki sou, andjela graovac, marija stanijanov, mladi talenti, anja jestrovic, talenti, pinkove zvezdice, sjajne vesti, top vesti\nPinkove zvezdice baražna epizoda postavio Milivoje Rosandić 21.11.2015


Turci popustima pokušavaju da ožive tržište nekretnina\nSvi turski investitori pokrenuli su kampanju sa popustima od 10% i niskim kamatnim stopama kako bi oživeli tržište nekretnina. Kampanjna će trajati dva meseca, odnosno zaključno sa 31. oktobrom, istakao je ministar za okolinu i urbanizam Murat Kurum.\n„Kampanjom će biti obuhvaćeno gotovo 100.000 nezavisnih struktura, a glavni deo ove kampanje predstavlja popust od 10% na prodajne cene svih nekretnina“, istakao je Kurum. Avansne uplate neće premašiti 10% prodajne cene, a kamatna stopa od 0,98% primenjivaće se na 120 meseci.\nOsim toga, potencijalni kupci nekretnina koji će avans platiti u stranoj valuti ili zlatu neće biti pogođeni negativnom fluktuacijom pariteta; a biće u mogućnosti i da izvrše privremena plaćanja u vrednosti od 15% celokupnog iznosa vrednosti nekretnine u 12. i 24. mesecu nakon kupoprodajne transakcije.\nHipotekarne stope inače su u svim bankama porasle za više od dva odsto. Prema zvaničnim podacima koji su objavljeni sredinom avgusta, prodaja imovine širom Turske porasla je za 6.9% u odnosu na isti period prošle godine, dok je hipotekarna prodaja zabeležila pad od 21,1% na godišnjem nivou.\nProdaja nekretnina porasla je od juna sličnim akcijama koje su lansirane pre vanrednih izbora u Turskoj održanih tog meseca, dok je u periodu od februara do juna zabeležen konstantan pad.\nTokom avgusta turska lira doživela je najveći krah svoje vrednosti, dok je zemlja pred ekonomskim kolapsom. Turska privreda već mesecima grca pod pritiskom spoljnopolitičkih neizvesnosti i neadekvatne ekonomske politike, dok je poslednji udar prouzrokovan američkim sankcijama na turski čelik i aluminijum.\nIzvor: Real Estate magazin, Hurriyet\nStart-up iz regiona PlanRadar prikupio 30 miliona evra u prvoj seriji finansiranja putem venture kapitala\nNEPI Rockcastle donirala 150.000 evra za borbu protiv COVID-19\nKoronavirus pomera sajam građevinarstva SEEBBE 2020


Beba petnaesta žrtva malih boginja - povezane vesti - Naslovi.net\n15.: Žrtva malih boginja u Srbiji u Nišu preminula beba od 11 meseci, pre toga bila potpuno zdrava\nJedanaestomesečna beba iz Doljevca peta je žrtva malih boginja u Nišu, a 15. u Srbiji. Devojčica je umrla u četvrtak usled komplikacija izazavanih malim boginjama na Dečijoj internoj klinici u Kliničkom centru u Nišu. Načelnik intenzivne nege na… »\nJedanaestomesečna devojčica preminula je u Kliničkom centru u Nišu usled komplikacija izazvanih malim boginjama, potvrdio je načelnik intenzivne nege na Dečijoj internoj klinici Dejan Milojević. On je kazao da je dete rodom iz Doljevca primljeno na… »\nJedanaestomesečna devojčica preminula je u Kliničkom centru u Nišu usled komplikacija izazvanih malim boginjama, potvrdio je za agenciju Beta načelnik intenzivne nege na Dečijoj internoj klinici Dejan Milojević. On je kazao da je dete rodom iz… »\nNiške vesti 14.04.2018\nDevojčica stara 11 meseci iz Doljevca preminula je u Kliničkom centru u Nišu usled komplikacija izazvanih malim boginjama. Prema rečima načelnik intenzivne nege na Dečijoj internoj klinici Dejana Milojevića da je dete rodom iz Doljevca primljeno na… »\nNiš -- Jedanaestomesečna devojčica preminula je u Kliničkom centru u Nišu usled komplikacija izazvanih malim boginjama. To je za agenciju Beta potvrdio načelnik intenzivne nege na Dečijoj internoj klinici Dejan Milojević. On je kazao da je dete… »\nJedanaestomesečna devojčica preminula je u Kliničkom centru u Nišu usled komplikacija izazvanih malim boginjama, potvrdio je načelnik intenzivne nege na Dečijoj internoj klinici dr Dejan Milojević. Foto: MONDO/Stefan Stojanović Dete rodom iz… »\nDevojčica preminula u Nišu, petnaesta žrtva malih boginja\nNovi magazin pre 59 minutajoš 7 povezanih


Detaljan pogled na PS5 konzolu - Muški magazin - trendovi, fitness, lifestyle, saveti, devojke...\nPlaystation 5 Digital košta 51.999 dinara i nema optički uređaj, što znači da ne poseduje podršku za diskove i igre na njemu moći će da se kupuju samo u digitalnom formatu. To znači da će vlasnici ove konzole moći da kupuju igre preko interenta i da ih čuvaju na memoriji, bez korišćenja diskova. Obe verzije pokreće osmojezgreni AMD Zen 2 procesor i prilagođena AMD RDNA 2 grafička karta. Prilagođeni AMD čipovi će obezbediti 10,28 teraflops snage koristeći promenljive frekvencije.\nKompanija Sony sada je objavila i zvanične, detaljne fotograifje konzole, kako bismo mogli da vidimo sve skrivene detalje i kako bismo mogli da se upoznamo sa gejming čudom koje ćemo uskoro i testirati.\nAko želite da se častite ovom novom konzolom, onda pogledajte fotografije i vidite šta vas čeka:


RS/BiH – Stranica 607 – Glas Regije\nSutra prije podne suvo, tokom dana pljuskovi\nBANJALUKA – U Republici Srpskoj i Federaciji BiH /FBiH/ sutra će prije podne biti oblačno i uglavnom suvo, a tokom dana očekuju se kiša i pljuskovi sa grmljavinom.\nU pojedinim krajevima biće lokalnih nepogoda uz jače pljuskove i grad, a Continue reading →\nBANJALUKA – Na lokalitetu Tijesno na magistralnom putu Banjaluka – Crna Rijeka danas će biti na snazi višečasovna obustava saobraćaja zbog održavanja Evropskog prvenstva u raftingu “Banjaluka – Vrbas 2015”.\nSaobraćaj za sva vozila, osim za autobuse i vozila hitnih Continue reading →\nDanas nestabilno, povremeno s kišom\nBANJALUKA – U Republici Srpskoj i Federaciji BiH /FBiH/ danas će biti nestabilno vrijeme uz smjenu sunčanih i oblačnih perioda, povremeno sa kišom i pljuskovima sa grmljavinom.\nTemperatura vazduha iznosiće od 17 do 23 stepena Celzijusova.\nNa zapadu će biti Continue reading →\nPregled slobodnih mjesta na fakultetima: Odobren upis 9.010 studenata u RS\nBANJALUKA – Vlada Republike Srpske (RS) donijela je odluku kojom se odobrava upis 9.010 redovnih i vanrednih studenta u prvu godinu prvog i drugog ciklusa studija u akademskoj 2015/2016. godini na javnim visokoškolskim ustanovama u RS.\nVlada je donijela odluku Continue reading →\nSolidarni porez svima u RS veliki teret\nBANJALUKA – Sindikalci, radnici, poslodavci i Privredna komora Srpske odlučno su digli glas protiv predloga Vlade da rok za obračun posebnog doprinosa za Fond solidarnosti za obnovu RS od šteta od poplava bude produžen do kraja godine.\nSaglasni su u Continue reading →\nDruštvo, Posao, RS/BiH, VIJESTI\nObustava saobraćaja na lokalitetu Bijeli buk\nBANJALUKA – Na magistralnom putu Banjaluka – Crna Rijeka, na lokalitetima Bijeli buk i Tijesno, danas i sutra biće na snazi višečasovne obustave saobraćaja zbog održavanja Evropskog prvenstva u raftingu “Banjaluka – Vrbas 2015”.\nSaobraćaj za sva vozila, osim za Continue reading →\nBANJALUKA – U Republici Srpskoj i Federaciji BiH /FBiH/ danas će biti oblačno sa kišom koja će tokom dana biti intenzivnija na jugu, a potom i u zapadnim krajevima, uz dnevnu temperaturu od 14 do 25 stepeni Celzijusovih.\nTokom noći Continue reading →\nUPOZORENJE: Sutra od 60 do 70 litara kiše po metru kvadratnom\nOna je navela da se obilnija kiša očekuje noćas i Continue reading →\nNema mjesta panici zbog dolazećih padavina\nSARAJEVO – Republiku Srpsku danas će zahvatiti naoblačenje sa naglim padom temperature vazduha i padavinama, posebno obilnim na zapadu, ali mjesta panici nema, rečeno je Srni u Republičkoj upravi civilne zaštite.\nUprava civilne zaštite Srpske prati prognoze Republičkog hidrometeorološkog zavoda, Continue reading →\n23. Februara 2020., 18:23


Otvoren novi ogranak kompanije Miele\nOMV Srbija otvorila novu benzinsku stanicu kod Doljevca\nUnapredite produktivnost u kancelariji integracijom cloud usluga\nBodyswaps se priključuje programu VIVE X kompanije HTC\nAnaliza i povezanost svih parametara vožnje na pametnom telefonu\nYou are at:Home»Vesti»Otvoren novi ogranak kompanije Miele\nBy Vesna Kovačević on\t 20/03/2017 Vesti\nKompanija Miele koja već decenijama gradi brend u oblasti kućne tehnike, a u skorije vreme se usmerava i u oblasti koje su fokusirane na budućnost kao što je Smart Home ili Industrija 4.0, u cilju identifikacije i podrške svog poslovanja i kako bi kapital bio na raspolaganju za nove projekte i ideje, osnovala je novu poslovnicu – Miele Venture Capital GmbH.\nNa ovaj način Miele grupa je u mogućnosti da koncentriše svoje projekte i da sarađuje sa start-up kompanijama. Tematski, Miele Venture Capital GmbH se fokusira na pronalaženje kreativnih rešenja koja su kompatibilna sa Miele proizvodima, uslugama, vrednostima, ali i poslovnim modelima i proizvodnim procesima. Oblici saradnje će se kretati od zajedničkih razvojnih projekata ili podrške u menadžmentu do direktnih vlasničkih udela.\nOlaf Bartsch, administrativni i finansijski direktoru Miele grupe, navodi da je učestvovanje u novim tehnološkim preduzećima strateška investicija, od koje bi trebalo svi učesnici da imaju korist.\nUpravljanje Miele Venture Capital GmbH je dodeljeno Peteru Hübingeru, koji će biti odgovoran za oblast smart home i biće direktor elektronskih postrojenja. Dr Christian Kluge je imenovan za šefa upravljačke kontrole, a Gernot Trettenbrein će biti internacionalni direktor za oblasti kućnih aparata. Sva trojica su registrovani kao direktori kompanija i ispunjavaće ove nove dužnosti pored svojih trenutnih obaveza.


Intervencija, korupcija, stagnacija - Nova ekonomija\nNovi zakon o ulaganjima predstavlja nastavak dosadašnje ekonomske politike koju karakterišu: državna intervencija u privredi, korupcija i privredna stagnacija\nDržavna intervencija. U Srbiji se i dalje veruje da je birokratsko znanje o tome gde treba ulagati javni novac superiornije od znanja tržišnih aktera. Do sada se to uverenje izražavalo kroz rad Fonda za razvoj i SIEPA, koji su imali na raspolaganju ogromna javna sredstva i mandat da izaberu tržišne aktere koje će podsticati na proizvodnju. Vlada se takođe često direktno mešala u privrednu aktivnost, prodajući zemlju, birajući uprave velikih preduzeća (Železara), ili praveći poslovne planove sa odabranim kompanijama, zaobilazeći postojeće procedure (NIS, FIAT, Air Serbia, Beograd na vodi).\nNovi zakon sada daje pravnu podlogu za nastavak ovakve prakse. Njim se umesto SIEPA (Fond za razvoj ostaje za svaki slučaj?), predviđa nastanak tri potpuno nove institucije – Saveta za ekonomski razvoj, Razvojne agencija Srbije i kancelarija za investicije na lokalnom nivou. Savet i Razvojna agencija treba da zamene SIEPA-u. Ova dva tela će se, pored analize tržišta i administrativnih poslova, baviti subvencionisanjem privrede. Za podsticanje privrednog rasta predviđeni su poreski, carinski, socijalni podsticaji, kao i oblici dodele državne pomoći. Pojedini investitori (ulagači) mogu da računaju na oslobođenje od poreskog i carinskog tereta, socijalnih davanja na ime zaposlenog, kao i na direktnu državnu pomoć.\nOvo je, manje-više, ekonomska politika koja se vodila u Srbiji od 2008. godine, kada je Vlada Srbije ekspanzivnom fiskalnom politikom odlučila da ublaži finansijsku krizu. Sada se centar odlučivanja premešta u novi institucionalni okvir u kome će Savet za ekonomski razvoj određivati kriterijume za dodelu pomoći i ocenjivati ko može da dobije povlastice i pomoć.\nNetržišna alokacija resursa, koja će jačati uvođenjem ovih institucija, vodi do gušenja konkurencije, što je u suprotnosti sa osnovnim ciljem zakona – garantovanjem jednakog položaja na tržištu svim ulagačima. Zakon omogućava da deo investitora dobije privilegije u poslovanju, dok se ostalima te privilegije uskraćuju. Zvuči (u najmanju ruku) nekoherentno sa jedne strane postavljati za cilj jednakost svih investitora, a sa druge strane privilegovati samo neke. Tim pre što je jednakost svih privrednih subjekata moguća. Ako, recimo, smatrate da su visoki porezi prepreka lakom poslovanju, jednak tretman bi podrazumevao sniženje poreza za sve ulagače; nejednak bi podrazumevao sniženje samo za neke. Zakon legalizuje ovo drugo.


Razgovori između Beograda i Prištine završeni bez dogovora – Informer\nRazgovori između Beograda i Prištine završeni bez dogovora\nStefanović je naveo da ni poslije više od 12 sati “teških razgovora” nije došlo do dogovora o pitanju administrativnih prelaza ni o regionalnom predstavljanju Prištine i da prištinska delegacija nije imala sluha za prijedloge koje je iznio beogradski tim.\n“Mi ostajemo spremni da nastavimo razgovore, ali u ovom trenutku ne može se reći kada će do toga doći“, rekao je Stefanović i dodao da je srpska delegacija predložila veliki broj mogućnosti, opcija i modaliteta u skladu sa Ustavom Srbije i Rezolucijom 1244, ali da je problem što “Prištini iz nekog razloga smeta ova rezolucija iako su u nekim drugim prilikama bili spremni da se pozivaju na nju”.\nOn je rekao da je o pitanju prelaza prištinska delegacija tražila da se to “zacementira i da tamo stoje simboli Prištine”, a veliki problem je što nisu bili spremni da dozvole prelazak vozila sa tablicama kosovskih gradova koje je izdala Srbija.\n“Uprkos svemu tome, bilo je napretka i ostalo je da se dogovorimo o dve-tri stvari. U vezi sa implementacijom uspeli smo da postignemo dogovor o sertifikatima za prelazak administrativne linije”, naveo je Stefanović, prenose beogradski mediji.\nBeogradski mediji saznaju iz izvora Savjeta ministara EU da je na sastanku postignut izvjestan napredak i da će posrednik EU Robert Kuper danas o tome izvijestiti zemlje članice EU, te da će o ovoj rundi dijaloga biti izdato saopštenje.\nBrisel želi da vidi napredak u BiH


Rusija negira špijuniranje SAD preko GLONASS-a - 10.04.2017, Sputnik Srbija\nVisoki ruski poslanik opovrgao je navode medija da Moskva špijunira građane SAD preko satelitskog navigacionog sistema GLONASS. 10.04.2017, Sputnik Srbija\nrusija, vesti, svet, nikaragva, vladimir šamanov, roskosmos\n21:19 10.04.2017 (Osveženo: 21:24 10.04.2017)\n© Wikipedia / Jurgen TreutlerModel satelitskog navigacionog sistema GLONASS-K\n7 April 2017, 22:30\nTvrdnje medija da Rusija nadzire američke državljane iz Nikaragve uz pomoć satelitske navigacione stanice GLONASS su apsurdne, izjavio je za Sputnjik predsednik Odbora za odbranu donjeg doma ruskog parlamenta Vladimir Šamanov.\n„Sve ovo je apsurdno i fikcija skrojena za neuvežbane laike“, rekao je Šamanov.\nRusija je pokrenula novu stanicu za praćenje satelitskog navigacionog sistema GLONASS u Nikaragvi prošlog četvrtka, tokom posete direktora ruske svemirske korporacije „Roskosmos“ Igora Komarova ovoj centralnoameričkoj republici.\n„Vašington post“ je tokom vikenda citirao „aktuelne i bivše američke zvaničnike“ koji sumnjaju da bi stanica mogla da ima kapacitete za „dvostruku namenu“, uključujući i elektronsku špijunažu u SAD.


Poštovati preventivne mjere zaštite od virusa – Novosti Plus\nBanjaluka Dešavanja DRUŠTVO\nPoštovati preventivne mjere zaštite od virusa\n11 Marta, 2020 11 Marta, 2020 Kristina Prole\t0 Comments\nMinistarstvo porodice, omladine i sporta Republike Srpske poziva sportske radnike da poštuju preventivne mjere i ponašaju se u skladu sa instrukcijama nadležnih institucija u vezi sa virusom korona jer su one u najboljem interesu djece i građana u Srpskoj.\nIz Ministarstva podsjećaju da su odlukom Vlade Srpske otkazane sve sportske aktivnosti djece starosti do 15 godina, što se odnosi i na treninge.\n“Bez obzira što pojedine grupe imaju manji broj djece na treninzima, suština odluke je da se izbjegavaju bilo kakva okupljanja i duži boravak u grupama, naročito u zatvorenom prostoru da bi se preventivno djelovalo i spriječila mogućnost širenja virusa korona”, saopšteno je iz Ministarstva porodice, omladine i sporta Republike Srpske.\nIz resornog ministarstva ističu da je, uz sve mjere koje su institucije preduzele, potrebno pokazati društvenu odgovornost i ispoštovati sve smjernice radi uspješne borbe sa virusom korona, sa kojim se suočavaju mnoge zemlje u svijetu.\nU Republici Srpskoj nema novih potvrđenih slučajeva zaraze virusom korona, a trenutno je pod nadzorom 308 osoba.\nSrna, foto: today.uconn.edu\n← HOROSKOP – Srijeda 11. mart\nPotpisan protokol o studentskoj praksi →\nPomoć u razvoju malih i srednjih preduzeća\n26 Novembra, 2019 26 Novembra, 2019 Kristina Prole\t0\nAerodrom Banjaluka: Putnički avion odletio za Island\n16 Maja, 2020 Dragana Morača\t0


Nevladinim organizacijama u BiH 13 miliona KM – Info366.net\nPočetna | Dešavanja | Nevladinim organizacijama u BiH 13 miliona KM\nNevladinim organizacijama u BiH 13 miliona KM\nBANJALUKA, Američka Ambasada u BiH tokom prošle godine je, preko grantova, uložila više od 13 miliona KM za 340 nevladinih organizacija koje su ta sredstva iskoristile za svoje projekte civilnog društva, rekao je danas u Banjaluci zamjenik šefa Misije Ambasade SAD u BiH Nikolas Hil.\nOn je istakao da nevladine organizacije imaju jako važnu ulogu u demokratskom društvu i da je zbog toga bitna njihova nezavisnost.\nHil je novinarima nakon svečanog otvaranja sajma organizacija-korisnika grantova američke Ambasade 2015. godine, rekao da ako vlasti kontrolišu takve organizacije, da to više nisu nevladine organizacije.\nOn je rekao da je Ambasada SAD bila zabrinuta predloženim zakonom o nevladinim organizacijama Republike Srpske, te da pozdravlja to što nije usvojen.\nHil je podsjetio da BiH ove godine slavi jubilej 20 godina mira i da budućnost BiH zavisi od promovisanja ciljeva koji prevazilaze etničke, rodne i slične prepreke.\nNačelnik Odjeljenja za društvene djelatnosti grada Banjaluka Radenko Đurica istakao je da su ovakve aktivnosti usmjerene da Republiku Srpsku i BiH učine još demokratskijim, a poseban značaj je u tome što se putem njih iskazuje kreativnost mladih ljudi.\nOn je naveo podatak da u Banjaluci ima 250 nevladinih organizacija, koje uglavnom okupljaju mlade, te da se iz gradskog budžeta finansiraju omladinske aktivnosti i projekti nevladinih organizacija.\nNa sajmu je učestvovalo 55 organizacija koje su predstavile projekte i rezultate tih projekata koje je podržala Ambasada SAD u BiH. Srna\nOman Air zapošljava kabinsko osoblje iz cijelog regiona\nVujić: Ruku pod ruku sa OFK Beogradom\nPRIJEDOR – Turistička organizacija grada Prijedora saopštila je da je poništen prvi konkurs za najbolju turističku fotografiju na području grada Prijedora i da će zbog toga uskoro biti raspisan novi. “Komisija za odabir najbolje turističke fotografije nije odabrala nijednu od pristiglih fotografija, te se navedeni konkurs poništava, a u narednom periodu će biti objavljen novi […]\nPočinje sedmi salon vina Vinosaur\nBANJALUKA – Na Sedmom internacionalnom salonu vina “Vinosaur 2014”, koji će danas i sutra biti održan u Banjaluci, učešće je potvrdilo 55 vinarija iz najmanje deset zemalja. Osim ponude vina, na salonu će svoju ponudu predstaviti i proizvođči sira, pršuta, maslina, maslinovog ulja i drugih delikatesa. Učešće na manifestaciji potvrdili su izlagači iz BiH, Srbije, […]\nFond za penzijsko-invalidsko osiguranje Republike Srpske danas počinje redovnu isplatu penzija za avgust. Isplatom je obuhvaćeno ukupno 250.812 korisnika prava, od čega se u Republici Srpskoj isplata vrši za 205.563, a van Republike za 45.249 korisnika prava, saopšteno je iz Fonda. Za isplatu penzije za avgust potrebno je 80,5 miliona KM u neto iznosu, odnosno […]


Pravila za koncert AC/DC – CLUBBING.RS\nPravila za koncert AC/DC\nMay 25, 2009 • No Comments •Latest\nLegendarna australijska grupa AC/DC održaće 26. maja koncert na Partizanovom stadionu u Beogradu, koji će biti otvoren već u 15 sati, a zbog očekivane gužve, organizatori su apelovali na sve da dođu na vreme i to peške, te da ulaze isključivo kroz kapiju koja im je naznačena na karti.\nPredgrupe na koncertu AC/DC biće novosadaska grupa Amajlija i bend The Answer, najavili su danas organizatori na konferenciji za novinare na Partizanovom stadionu, na kojem su okončane pripreme za sutrašnji spektakl, jedini u regionu u okviru svetske turneje na kojoj AC/DC predstavljaju novi album "Black Ice".\nBudući da su organizatori, prema ugovoru, obavezni da obezbede određeni broj ulaznica u prodaji na sam dan koncerta, te preostale karte moći će da se kupe na balgajni Partizanovog stadiona od 9 časova pre podne.\nOko stadiona biće postavljen obruč obezbeđenja, a prema navodima organizatora, niko bez karte za koncert neće moći da priđe stadionu.\nPrema poslednjoj odluci menadžmenta AC DC, izričito je zabranjeno unošenje fotoaparata i kamera svih kategorija u koncertni prostor. Onima koji se ogluše, fotoaparati i kamere će biti oduzimani.\nTakođe, zabranjeno je unošenje bilo kakve vrste oružja, pirotehničkih sredstava, kao i pića.\nPosetioci koji su kupili VIP ulaznice imaju obezbeđeno parking mesto – ukoliko su kupili kartu za zapadnu stranu parkiraju se kod zapadne tribine, a ukoliko imaju kartu za istok, parkiraju se u dvorištu Žandarmerije i Vojne gimnazije u Botićevoj ulici.\nPovodom koncerta AC/DC, od 10 do 24 časa biće zatvoren saobraćaj u Humskoj ulici (od Dinarske do Botićeve), Dinarskoj (od Humske do Ulice dr Milutina Ivkovića) i Dr Milutina Ivkovića (od Dinarske do Bulevara mira).\nAC/DC su počeli turneju u oktobru prošle godine u SAD, a evropski deo sredinom februara u Oslu.\nKoncert u Beogradu, u organizaciji Komune, jedini je u regionu, a legendarni bend nastaviće potom turneju u Atini.\nNjihov novi album "Black Ice" našao se u prvoj nedelji na prvom mestu top lista u tridesetak zemalja.\nAC/DC su 1973. godine u Sidneju osnovala braća Jang (Malcolm i Angus Young), a prodali su oko 150 miliona primeraka albuma širom sveta, uključujući 68 miliona samo u SAD.\nPrvu ploču "High Voltage" snimili su još 1975. godine, a najveći komercijalni uspeh postigli su albumom "Back in Black", koji je prodat u više od 40 miliona primeraka, što ga čini drugim najprodavanijim albumom u svetu svih vremena.\nMeđu njihovim čuvenim albumima su i "Let There Be Rock", "Blow Up Your Video" i "Fly on the Wall".\nStvorili su neke od himni rok muzike, kao što su "Let There Be Rock", "Whole Lotta Rosie" i "Highway to Hell".


Kakvi će biti odjeci ostavke Hašima Tačija?\nOstavka Hašima Tačija na mesto predsednika Kosova i najavljeni odlazak u Hag u velikoj meri su promenili situaciju u Prištini, a nova realnost ne daje odgovore na brojna pitanja - od političke krize na Kosovu do dijaloga sa Beogradom pod pokriviteljstvom EU.\nEvropska unija sada mora da se odredi prema tome kakve će posledice nova politička situacija u Prištini imati na tok dijaloga, kaže izveštač iz Brisela Dušan Gajić.\n"Plan Brisela i ono što se govori javno u nekom periodu prethodnom da je za konačni sporazum o normalizaciji potrebno nekoliko meseci meni sada deluje još nerealnije nego što je bio pre ove vesti o Tačiju", kaže Gajić.\nAnalitičar Dušan Janjić smatra da će se ova prva suđenja verovatno održati u Hagu, a da će kasnije sve biti prebačeno u Prištinu. Po njegovom mišljenju, od suđenja ovog tipa ne treba previše očekivati - kako zbog teškog dokazivanja zločina, tako i zbog protoka vremena i pitanja dokaza i svedoka.\n"Kod takvih suđenja najvažnije je da se kažu činjenice, da istina ispliva. A da će doći do neposrednog kažnjavanja i neke vrste pravičnog odnosa prema žrtvama - to je stvar lične intepretacije. Važno je da se o tom događajima iznesu činjenice, i mislim da će same te činjenice odraditi delimično posao narušavanja narativa o OVK kao jedinom pravom pravom borcu, bezgrešnom", kaže Janjić za Glas Amerike.\nIstovremeno, odlazak Tačija donosi političku krizu na Kosovu koja će se po svemu sudeći rešavati novim izborima.\n"Sada vidimo da se možda ulazi u novi izborni ciklus. Prethodni je trajao mesecima, formiranje vlade i pad vlade - sve to daje jedan dobar predtekst i izgovor Beogradu da kaže - ako nema dijaloga, ako nema napretka u dijalogu, to svakako nismo mi krivi. Vidite da nemamo s kim da razgovaramo", kaže on.\nZa razliku od Dušana Gajića, Janjić smatra da bi očekivana pobeda Džoa Bajdena na izborima u Sjedinjenim Državama mogla da ubrza dijalog - uprkos velikom potresu izazvanom povlačenjem Hašima Tačija.\n"Trebaće vremena Evropljanima, Amerikancima pod Bajdenom, ali ne tako mnogo kako se misli, da se usaglase. Kad se usaglase neće više biti mogućnosti za ove marifetluke balkanskih političaram koje gledamo sa Lajčakom. Neće biti prostora za Lajčake", kaže Janjić.\nOn veruje da bi uključivanjem Bajdena kosovska priča mogla da bude okončana do kraja 2021. godine. A to će značiti da će specijalni izaslanik EU za dijalog Miroslav Lajčak morati da obnovi mandat, jer mu ovaj ističe već u aprilu naredne godine.


Balkan i/ili Srednja Evropa | malinemo\nTermini Balkan i Srednja Evropa su, među stavnovništvom koje svoj identitet vezuje za jedan ili drugi simbolički „entitet“, nasledili politička i pseudo-kulturološka značenja. Stoga, linija razgraničenja između Balkana i Srednje Evrope postaje vidljiva na mentalnoj mapi koja selektivno raspoređuje kompleks predrasuda i stereotipa, ravnomerno popunjavajući značenja ova dva simbolička prostora. U tom smislu, Srednja Evropa je jednako fluidni, fizički neodređeni prostor, upotrebljiv u političke svrhe razgraničenja i prisvajanja, kako fizičkog, tako ideološkog. Ako je Balkan prostor na koji se projektuju „negativne“ predstave koje Okcident teži da izbaci iz vlastite „geografije“, Srednja Evropa bi mogla biti nosilac onog manje „negativnog“, razblaženo „orijentalnog“ koje treba da posluži kao uteha ili kompenzacija za marginalizaciju. Taj utešni, „treći put“, mobilisan je u političke koliko i u socijalno-psihološke svrhe. Reprezentacija ovog prostora “iz-među” (koji je, iako smešten „između“ ipak bliži centru nego periferiji) neretko je bila psihološki ventil za stanovnike ekonomski i politički marginalizovanih delova evropskog kontinenta, kakav je današnji Balkan.\nU engleskim i američkim izveštajima s početka dvadesetog veka, termin Srednja Evropa se koristi kao eufemizam za deo Evrope koji se našao pod vladavinom Osmanskog carstva i/ili Habzburškog carstva; bio jedno od ključnih strateških uporišta nemačkih osvajača sveta, a najzad se više od polovine tog prostora našlo iza Gvozdene zavese, čime je njegova primarna semantika narušena. Premda je ovaj termin isprva trebalo da obuhvati Mađarsku, Češku, Slovačku, Rumuniju, Nemačku, Švajcarsku, Austriju, Poljsku i Lihtenštajn, do danas, ma koliko to apsurdno zvučalo, najpreciznija definicija Srednje Evrope jeste: „deo Evrope smešten između Istoka i Zapada“. Hladnoratovska podela učinila je Srednju Evropu nedovoljno „upotrebljivim“ simboličkim sredstvom i privremeno je ostavila po strani. U političkim izveštajima i drugim zapisima, Srednja Evropa je shvaćena kao deo evropskog kontinenta koji je trebalo da bude potčinjen nemačkoj vlasti. Imperijalistička retorika nemačkih autora slična je onoj koju koriste Velika Britanija i Sjedinjene države u doba otkrivanja i mapiranja sveta - aluzije na neophodnost civilizovanja i uvođenja reda u nered; menjanja i poboljšanja zatečenog stanovništva; eksploatacije otkrivenih resursa.\nPostupkom internalizacije, stanovništvo delova Istočne Evrope i Balkana do danas učestvuje u kreiranju i održavanju „Orijenta“, „Balkana“, „Srednje Evrope“, postupkom reprodukovanja orijentalizma i pripisivanjem „inferiornih“ političkih i kulturoloških aspekata Balkanu; opredeljujući se za eufemizam Srednje Evrope – fluidnog, neodređenog i neretko marginalnog prostora. Liminalni identitet je za njegove nosioce koliko i za strane autore u jednakoj meri pripisan Balkanu i Srednjoj Evropi, pa ova dva simbolička dela sveta, paradoksalno, dele isti prostor – onaj između Istoka i Zapada.\nJedan od odbrambenih postupaka koji ilustruju snagu traumatičnog iskustva geosimboličkog izmeštanja jesu i nastojanja stanovnika današnje „Jugoistočne Evrope“ i „Zapadnog Balkana“ da sebe smeste u okvire ovog fluidnog i geografski nestabilog prostora. Devedesetih godina dvadesetog veka, dok se orijentalizam gnezdio kao glavna balkanistička etiketa, neki stanovnici nekadašnje Jugoslavije, potražili su spas u „srednjeevropskom“, ili u „mitteleuropskom“ identitetu. U terminima postkolonijalizma, ovo bi se moglo tumačiti kao dokaz mimikrije – „bele maske na crnom obrazu“, oblikovane u čežnji da se stazom imaginarne geografije pobegne od surove ekonomske i političke stvarnosti.


Kraljevi basketa sumirali utiske posle osvajanja zlata - BasketballSphere\nIZDVAJAMO REPREZENTACIJA Uncategorized VESTI\nKraljevi basketa sumirali utiske posle osvajanja zlata\nKolekcija trofeja basket reprezentacijd Srbije od nedelje je bogatija i za zlato sa EP.\nPosle osvajanja jedine titule koja mu je nedostajala MVP prvenstva Dušan Domović-Bulut je izjavio\n– Ne želim da budem prepotentan, ali želim da slavim ovu titulu. Ovo je naša prva titula na Evropskom prvenstvu. Letonci su ostavili sve što imaju na terenu. Prošle godine su nas pobedili sa dva poena, a i sada su imali šansu.\nMarko Ždero, kome je ovoga puta kao kapitenu pripala čast da primi pobednički pehar, rekao je:\n– Ponosan sam na saigrače, i drago mi je što ni jednoga trenutka nismo iѕgubili fokus na ovom putu ka tutili. Ovo je trofej koji nam je nedostajao kao reprezentaciji i veoma mi je drago da smo uspeli konačno da ga osvojimo.\nDejan Majstorović je dodao i otkrio ko je bio “džoker iz rukava”.\n– Izuzetno je igrati u ambijentu gde smo imali veliku podršku naših navijača, i mislim da je i to bio bio veliki faktor u ovom uspehu. Igor Rakočević je takođe bio sa nama i pružao podršku, tako da sam bio ubeđen da nam ovoga puta titula ne može „umaći“.\nSvoje oduševljenje nije krijo ni Marko Savić:\n– Predivno je biti konačno šampion Evrope, naročito kada se zna da je potrebno proći prilično nezgodne kvalifikacije da bi se došlo do ovog finalnog turnira. Imali smo dovoljno energije, i igrali smo odbranu na izuzetnom novu tokom celog turnira, tako da sam bio siguran u konačan trijumf.\nZvezdi pripao večiti derbi u finalu turnira u Žarkovu\nVejdova odluka: Još jedan ples, pa u penziju


Ministarka građevinarstva, saobraćaja i infrastrukture Zorana Mihajlović potpisala je danas prvih 29 rešenja o odobravanju subvencija od po 8.000 evra taksistima i prevoznicima za kupovinu novih automobila. „Sada smo odobrili subvencije od 232.000 evra, a podneta su ukupno 1.442 zahteva prevoznika za kupovinu novih automobila, koji će biti obrađivani u narednom periodu”, kazala je ona, prenosi Beta. Kako je objasnila, odobravanjem subvencija država želi da podstaknemo kupovinu novih automobila koji ispunjavaju najviše ekološke standarde sa motorima „evro 6” ili hibridnih i električnih automobila, kako bi građani prvo dobili kvalitetniju i bezbedniju vožnju, čistiji vazduh i kvalitetnije ekološko okruženje. Mihajlović je istakla da će prevoznici i taksisti sa rešenjima o\n09.07.2020 u 16:48\nTaksisti koji se zaleteo u policijski kordon određen pritvor\nPrvi osnovni sud u Beogradu odredio je danas na predlog tužilaštva pritvor do 30 dana taksisti S.S. koji se u sredu uveče vozilom zaleteo u kordon policije na uglu Bulevara kralja Aleksandra i Takovske ulice. Pritvor mu je određen zbog uznemirenja javnosti koje može ugroziti nesmetano i pravično vođenje krivičnog postupka, precizirala je za Tanjug portparol suda Bojana Stanković. Taksista se tereti za krivično delo napad na službe lice u vršenju službene dužnosti. Snimak uleta u kordon policije objavljen je u medijima. Taksista nije hteo da se zaustavi, već je pokušao da „razbije” kordon, ali su policajci uspeli da ga zaustave i izvuku iz vozila, a potom privedu. Mediji pišu da je tom prilikom jedan policajac povređen i odmah prevezen u Urgentni centar, prenosi Tanjug.\n25.03.2020 u 15:21\nTaksisti besplatno prevoze medicinske radnike\nKako su i najavili prethodnih dana, beogradski taksisti su se organizovali i u toku vanrednog stanja zbog virusa korona u narednom periodu besplatno će prevoziti medicinske radnike. U okviru akcije “Taksi humanost na delu” pokrenuli su broj 0112099999 na koji zdravstveni radnici mogu da se jave i da obezbede besplatnu vožnju od kuće do posla i natrag. Zdravstvene ustanove dobijaju posebne, namenske vaučere koji su urađeni u saradnji sa gradom. Vaučere onda medicinske ustanove daju svojim radnicima kako bi se prevezli od posla do kuće i obrnuto, a ovo parče papira je upravo dokaz da je reč o lekarima, medicinskim sestrama i drugim medicinarima. Do sada se, kako kaže Aleksandar Bjelić, predsednik Saveza udruženja taksista Srbije, u ovu akciju uključilio više od 200 taksista, ali\n23.03.2020 u 10:50\nTaksi i namenske linije do daljeg jedini javni prevoz\nJedini javni prevoz na koji će većina Beograđana moći da računa do dalje je taksi služba, dok će za medicinske radnike i sve druge koji moraju da idu na posao u toku vanrednog stanja biti organizovane namenski osmišljene linije Taksisti će, u skladu sa novim merama i zabranama koje su doneli nadležni zbog širenja virusa korona, žitelje glavnog grada moći da prevoze od 5 do 17 časova, odnosno u periodu kada svi mlađi od 65 godina mogu slobodno da se kreću. Ali, postoji mogućnost da vlasnici TH tablica radnike treće smene i sve one kojima je prevoz preko potreban voze i od 17 do 5 časova. Kako za naš list navodi Aleksandar Bjelić, predsednik Saveza udruženja taksista Srbije, taksisti očekuju da im nadležni izdaju određeni broj dozvola i za rad u toku zabrane kretanja. – Sastavili smo\n19.03.2020 u 21:38\nTaksisti ne voze za vreme zabrane kretanja\nPredsednik Saveza taksi udruženja Srbije Aleksandar Bjelić kaže da i za taksiste važi policijski čas i da u skladu sa tim ne voze od 20 sati do pet ujutru. Bjelić je za Tanjug naveo da taksisti od pet ujutru ponovo izlaze na ulice i prevoze građane sve do početka policijskog časa, odnosno 20 sati. „I za nas važi policijski čas kao i za sve druge tako da taksisti u tom periodu ne mogu da rade”, rekao je Bjelić. Dodao je da su se taksisti ponudili da pomognu građanima tokom trajanja vanrednog stanja koje je proglašeno zbog epidemije korona virusa. „Mi smo se kao taksi služba stavili na raspolaganje i država to zna. Imali smo sastanak sa kriznim štabom tako da, kada se bude ukazala potreba, oni će nas obavestiti i pomoći ćemo građanima”, rekao je Bjelić.\n01.02.2020 u 11:24\n„KarGo”: Taksisti napali našu članicu\nUdruženje građana za prevoz putnika „KarGo” saopštilo je danas da su taksisti iz beogradskih taksi udruženja sinoć „brutalno šipkama i bejzbol palicama” napali njegovu članicu M. I. ispred Kliničkog centra Srbije. Kako se kaže u saopštenju, kada je završila s pružanjem usluge, više od pet taksista je uz povike nasrnulo na automobil u kome se ona nalazila. Navodi se da je ona brzo odregovala i izbegla ozbiljnije fizičke povrede, ali je automobil je ozbiljno oštećen. „Jedva sam sačuvala živu glavu i na svu sreću nisam fizički povređena jer sam kada je počeo napad stala na gas i pobegla od ovih nasilnika. U automobilu imamo sigurnosnu kameru koja snima saobraćaj i nadam se da će pomoći u identifikaciji napadača”, rekla je članica udruženja „KarGo”, javlja Tanjug. Predsednik


Tri pirotske porodice dobile kuću na selu - Pirot Plus Online\nTri pirotske porodice dobile kuću na selu\n10. avgust 2021. 13:59 Lokalna samouprava Pirot Plus Online\nVlada Republike Srbije donela je uredbu o utvrđivanju Programa dodele bespovratnih finansijskih sredstava za kupovinu seoske kuće sa okućnicom na teritoriji Republike Srbije za 2021. Godinu, a krajem juna raspisan je javni poziv za prijavu građana. Program realizuje Ministarstvo za brigu o selu. Pre nekoliko dana održana je prva sednica komisije i tom prilikom rečeno da je 14 kuća u Srbiji dobilo nove vlasnike. Za ove namene izdvojeno je 16 miliona dinara.\nKako je objavljeno na sajtu Ministarstva za brigu o selu, vrednost kuća išla je od 835.000 dinara u Pirotu, u selu Poljska Ržana, do punog iznosa od 1.200.000 u selu Vaska opštine Bač. Prednjače parovi sa decom, dosta je mladih poljoprivrednika, ali i onih koju su rešili da napuste gradske sredine i počnu novi život u selu“ izjavio je ministar za brigu o selu Milan Krkobabić, nakon što je u Palati Srbija održana prva sednica komisije za dodelu bespovratnih sredstava za kupovinu seoske kuće sa okućnicom.\nSvoj novi krov nad glavom danas je dobilo 12 porodica sa teritorije čitave Srbije i dva mlada poljoprivrednika, rešena da započnu samostalno život. Najviše zahteva, koji su i odobreni, stiglo je iz opština Pirot (sela Poljska Ržana, Veliki Suvodol, Berilovac) i Nova Crnja (sela Srpska Crnja i Toba), a za njima su sela opština Bačka Palanka, Lučani, Vladičin Xan, Bač, Kikinda, Pećinci. Lep primer je i par iz Beograda, sistem administrator i arhitektonski projektant koji će raditi od kuće i svoj novi život započeti nadomak Trstenika u selu Dublje.\nOvim programom predviđena je dodela bespovratnih sredstava mladim bračnim i vanbračnim parovima, samohranom roditelju i mladom poljoprivredniku/ci do 45 godina života za kupovinu seoske kuće sa okućnicom, koja može da se nalazi na teritoriji svih naseljenih mesta Republike Srbije, izuzev u gradskim i opštinskim sedištima i prigradskim naseljima.\n*Tekst preuzet sa sajta Ministarstva za brigu o selu\nDanas je u Palati Srbija organizovano potpisivanje ugovora sa ministrom Krkobabićem i porodicama koje su dobile sredstva za kupovinu kuća. U ime Grada Pirota ugovore je potpisao Vidojko Panajotović, pomoćnik gradonačelnika za poljoprivredu.


HAOS KOD BAKINGEMSKE PALATE: Uhapšen naoružani muškarac! - Informer\nNa ulazu Bakingemske palate za posetioce danas je uhapšen muškarac koji je nosio vatreno oružje, saopštila je londonska policija\nMuškarac (38), čiji identitet nije objavljen, uhapšen je pod sumnjom da je nosio pištolj za elektrošokove, prenosi AP.\nUhapšeni muškarac je podvrgnut ispitivanju u londonskoj policijskoj stanici i, za sada, nije optužen.\nOsumnjičenog je uhapsilo bezbednosno osoblje Bakingemske palate i predalo ga policiji.\nAmerička agencija napominje da je jedan deo Bakingemske palate otvoren za javne posete i da je muškarac uhapšen ispred ulaza u taj deo zdanja.\nLondon hapšenje naoružan muškarac Bakingemska palata Policija


Koga sve Zvezda želi da dovede u januaru? - Sportske novosti\nNaslovna Fudbal Novosti Fudbal Koga sve Zvezda želi da dovede u januaru?\nZimski prelazni rok ne možete da ne volite, a simpatizeri Crvene Zvezde su do sada mogli da pročitaju nekoliko imena koja se dovode u vezu sa klubom iz Ljutice Bogdana. Aleksandar Dragović i Duško Tošić su i dalje želje trenera ekipe, Dejana Stankovića, a pojedini mediji navode i da je Aleksandar Kolarov potencijalno pojačanje ekipe.\nTakođe, Stanković na radaru ima i desno krilo Torina, dvadesettrogodišnjeg Italijana po imenu Simone Edera, a on bi mogao da bude treći ofanzivni fudbaler iz Italije, jer su pre njega stigli i Diego Falcinelli i Axel Bakayoko. Edera je u drugom planu u Torinu, a spominje se da bi upravo Stanković mogao da iskoristi svoju reputaciju na “čizmi” i tako utiče na njega da dođe u Beograd.\nPrethodni tekstJednog Portugalca ipak privremeno šalju u matičnu zemlju\nSledeći tekstPartizan se “nameračio” na igrača Bundeslige


Hotel Byron Argostoli 2020 / Kefalonija 2020 / Leto 2020\nHotel Byron Argostoli Leto 2020\nLetovanje 2020 / Grčka / Jonsko More / Kefalonija / Argostoli\nHotel Byron Argostoli se nalazi u centralnom delu grada, u mirnijem kraju, nedaleko od luke i od centra grada. Hotel je kategorizacije dve zvezdice, čisto je, uredno i sobe su jednostavno opremljene.\nkupatilo, frižider, balkon, klima-uredjaj, SAT-TV\ntip smeštaja (maximum osoba) Po SOBI 01.07-31.07 01.08-31.08\nARGOSTOLI KEFALONIJA 2020\nArgostoli Leto 2020 / Kefalonija 2020 / Kefalonija Avionom 2020\nArgostoli, glavni grad ostrva Kefalonija, je smešten u u zalivu ostrva i sa drugom stranom zaliva povezan prelepim kamenim mostom, zaštitnim znakom grada. Most je jedini preživeo zemljotres na Kefaloniji 1953. godine, kada je ceo grad bio sravnjen sa zemljom. Obnova ostrva i grada nije dugo trajala, ali se nije sačuvalo ništa od klasičnog grčkog stila gradnje, tako da su sve kuće u gradu novoigradjene, ali po jednom uredjenom planu gradnje. Grad je pun radnji, kafića, restorana i ime prelepo uredjeno šetalište uz obalu mora, takodje jedan od zaštitnih znakova ovog prelepog grada (webcam)


Jul 20, 2016 Kaspersky Lab, Securing Smart Cities\nProšlo je tačno godinu dana od kako je pokrenuta inicijativa „Konstruisanje pametnih gradova“, neprofitna globalna inicijativa koja ima za cilj da podigne svest o bezbednosti i reši postojeće i buduće probleme sajber bezbednosti u pametnim gradovima. Od tada, zainteresovanost za podršku ovoj zajednici povećala se tri puta: sa 10 bezbednosnih stručnjaka, koliko ih je bilo na početku, ovaj broj porastao je na više od 30. Pored toga, broj organizacija koje pružaju podršku ovoj zajednici porastao je sa četiri na petnaest organizacija.\nTokom prethodne godine pristalice i saradnici ove inicijative bili su uspešni u svom cilju da povećaju svest o potencijalnim problemima sajber bezbednosti u pametnim gradovima. Inicijativa je objavila nekoliko dokumenata koji mogu da pomognu gradskim vlastima da pravilno usvoje tehnologije pametnih gradova, kao i da organizuju zasebne sektore u okviru pametnih gradova. Sprovedeno je i nekoliko praktičnih istraživačkih procena, a rezultati ovih procena bili su javno objavljeni. Ove procene pokrivaju glavne bezbednosne probleme u pametnim gradovima, probleme sa sistemom nadzora, gradske komunikacijske mreže i njihovu podložnost napadima.\nIstovremeno, predstavnici inicijative „Konstruisanje pametnih gradova“ učestvovali su u brojnim događajima relevantim za ovaj sektor. Pre svega, jedan od predstavnika inicijative bio je prisutan na događaju tokom kojeg je obavestio predstavnike vlade SAD-a o bezbednosnoj situaciji u pametnim gradovima. Saradnik inicijative takođe je pomogao agenciji Evropske Unije za mrežu (European Union Agency for Network) da sprovede dve studije o mogućim bezbednosnim problemima u sistemu gradskog prevoza u pametnim gradovima.\n„Jedna od stvari koju smo naučili ove godine jeste da postoji značajna potreba za istraživanjem bezbednosnih problema pametnih gradova, i da tome treba dati prioritet. Inicijativa se trudi da dodatno razvije istraživanje iz ove oblasti, i na tom putu predstoji još puno posla. Sve u svemu, imali smo uspešnu godinu. Naše dokumente već koriste svetski lideri i druge relevantne ličnosti prilikom planiranja i kreiranja strategija, a očekujemo da ćemo u sledećoj godini postići još bolje rezultate”, izjavio je Mohamed Amin Hazbini (Mohammad Amin Hasbini), član izvršnog odbora inicijative „Konstruisanje pametnih gradova“ i bezbednosni stručnjak u kompaniji Kaspersky Lab.\nU budućnosti, inicijativa će nastaviti da ulaže napore kako bi povećala svest o bezbednosnim problemima u gradovima, deleći svoja iskustva sa gradskim vlastima kroz objavljivanje bezbednosnih smernica i istraživanja posvećenih različitim bezbednosnim segmentima u budućim gradovima.\nPrisutna je velika potreba da se poveća svest kod ljudi kada je u pitanju bezbednost u gradovima. Gradovi postaju sve „pametniji“ i u njihovoj infrastrukturi se konstantno pojavljuju nove tehnologije, ali se sajber bezbednost često zanemaruje. Inicijativa „Konstruisanje pametnih gradova“ igra ključnu ulogu u edukaciji glavnih aktera o aktuelnim problemima sajber bezbednosti i potencijalnim rešenjima za pametne gradove, među kojima su predstavnici vlade, proizvođači, stručnjaci, i drugi.\n„U prvoj godini, inicijativa je ostvarila značajan napredak – pre nego što smo počeli sa radom, o ovoj temi se retko diskutovalo, a sada je mnogo veći broj ljudi svestan o značaju sajber bezbednosti tehnologija koje su primenjene u pametnim gradovima, a takođe su pokušali i da pronađu konkretna rešenja za neke od problema koje smo uočili. Iako smo tek na početku i mnogo posla je tek pred nama, rezultati tokom prve godine bili su neverovatni i predstavljaju veliki podstrek za dalji rad, kojim želimo da pomognemo gradovima širom sveta da budu bezbedniji i pruže svojim građanim bolju zaštitu”, izjavio je Cezar Serudo (Cesar Cerrudo), član upravnog odbora inicijative „Konstruisanje pametnih gradova“ i glavni tehnički direktor u kompaniji IOActive.